ఎస్.మంగమ్మ

సానిపల్లి మంగమ్మ ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ఆంధ్రప్రదేశ్ శాసనమండలికి మార్చి 2023లో జరిగే ఎన్నికలకు స్థానిక సంస్థల కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించింది. ఎస్.మంగమ్మ మార్చి 17న ఏకగ్రీవంగా ఎమ్మెల్సీగా ఎన్నికైంది.

వ్యక్తిగత జీవితం
మంగమ్మ శ్రీ సత్య సయి జిల్లా పెనుగొండ మండలం, మునిమడుగు గ్రామానికి చెందిన మాజీ ఎంపీ దివంగత ఎస్.గంగాధర్ ను 1979లో వివాహమాడింది. ఆమె కల్యాణదుర్గం మండలం సిబాయి గ్రామంలో జన్మించింది. మంగమ్మ ఏడవ తరగతి వరకు చదివింది. ఈమెకు నలుగురు కుమారులు. ఆమె భర్త గంగాధర్ 1989- 90, 1991 -96, 1998-2000లో హిందూపురం కాంగ్రెస్ ఎంపీగా పని చేసి 2005లో అనారోగ్యంతో మరణించాడు.

రాజకీయ జీవితం
ఎస్.మంగమ్మ హిందూపురం మాజీ ఎంపీ దివంగత ఎస్.గంగాధర్ సతీమణి. ఆమె 2014 శాసనసభ ఎన్నికల్లో వైసీపీ నుంచి ఎమ్మెల్యే టికెట్ ఆశించిన టికెట్ రాలేదు. ఆమె కుమారుడు పెనుగొండ జడ్పిటిసి అభ్యర్థిగా పోటీ చేసి ఓడిపోయాడు. అప్పటి నుంచి ఆమె ప్రత్యక్ష రాజకీయాలకు దూరంగా ఉంటున్నారు.

మూలాలు

ఆంధ్రప్రదేశ్ వ్యక్తులు